CELEX: 22014D0145
Language: ro
Date: 2014-06-27 00:00:00
Title: Decizia nr. 145/2014 a Comitetului mixt al SEE din 27 iunie 2014 de modificare a anexei XXI (Statistică) la Acordul privind SEE

27.11.2014   
            
            
               RO
            
            
               Jurnalul Oficial al Uniunii Europene
            
            
               L 342/53
            
         DECIZIA NR. 145/2014 A COMITETULUI MIXT AL SEE
   din 27 iunie 2014
   de modificare a anexei XXI (Statistică) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (CE) nr. 1185/2009 al Parlamentului European și al Consiliului din 25 noiembrie 2009 privind statisticile referitoare la pesticide (1) trebuie încorporat în Acordul privind SEE.
            
         
               (2)
            
            
               Regulamentul (UE) nr. 408/2011 al Comisiei din 27 aprilie 2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere (2) trebuie încorporat în Acordul privind SEE.
            
         
               (3)
            
            
               Regulamentul (UE) nr. 656/2011 al Comisiei din 7 iulie 2011 de implementare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în legătură cu definițiile și lista de substanțe active (3) trebuie încorporat în Acordul privind SEE.
            
         
               (4)
            
            
               Prin urmare, anexa XXI la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa XXI la Acordul privind SEE, după punctul 24c [Regulamentul (CE) nr. 138/2004 al Parlamentului European și al Consiliului] se inserează următoarele puncte:
   
               „24d.
            
            
               
                  32009 R 1185: Regulamentul (CE) nr. 1185/2009 al Parlamentului European și al Consiliului din 25 noiembrie 2009 privind statisticile referitoare la pesticide (JO L 324, 10.12.2009, p. 1).
               În sensul prezentului acord, dispozițiile regulamentului se citesc cu următoarea adaptare:
               Liechtenstein este exonerat de obligația de a colecta datele cerute în temeiul prezentului regulament.
            
         
               24da.
            
            
               
                  32011 R 0408: Regulamentul (UE) nr. 408/2011 al Comisiei din 27 aprilie 2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere (JO L 108, 28.4.2011, p. 21).
            
         
               24db.
            
            
               
                  32011 R 0656: Regulamentul (UE) nr. 656/2011 al Comisiei din 7 iulie 2011 de implementare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în legătură cu definițiile și lista de substanțe active (JO L 180, 8.7.2011, p. 3).”
            
         Articolul 2
   Textele Regulamentului (CE) nr. 1185/2009 și ale Regulamentelor (UE) nr. 408/2011 și (UE) nr. 656/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 iunie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (4), sau la data intrării în vigoare a deciziei Comitetului mixt al SEE care încorporează în acord Regulamentul (CE) nr. 1107/2009 al Parlamentului European și al Consiliului (5), dacă această dată este ulterioară.
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 27 iunie 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 324, 10.12.2009, p. 1.
   
      (2)  JO L 108, 28.4.2011, p. 21.
   
      (3)  JO L 180, 8.7.2011, p. 3.
   
      (4)  Nu au fost semnalate obligații constituționale.
   
      (5)  JO L 309, 24.11.2009, p. 1.